**Dyddiad cyhoeddi:** 15 Ionawr 2024

**Cais Rhyddid Gwybodaeth** 285/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**1a) Faint o ad-daliadau sydd wedi cael eu rhoi ar gyfer tocynnau trên unffordd a dwyffordd dros y cyfnod? Rhowch y ffigurau o dan y categorïau canlynol (munudau): 15-29, 30-59, 60-119, 120 munud neu fwy.**

 **b) Faint o iawndal sydd wedi cael ei ad-dalu am oedi gyda gwasanaethau trên dros y cyfnod o bum mlynedd? Rhowch y ffigurau mewn GBP (£).

2) Faint o deithiau trên sydd wedi cael eu disodli gan fysiau sy’n rhedeg yn lle trenau dros y cyfnod?**

**YMATEB**

O ran yr ail gwestiwn yn eich cais, mae eich cais am wybodaeth bellach wedi cael ei ystyried ac nid oes rhaid i ni ddarparu’r wybodaeth yr ydych wedi gofyn amdani.

O ran eich cais penodol, mae’r esemptiad canlynol yn berthnasol:

Adran 12 – Esemptiad pan fo cost cydymffurfio yn fwy na’r terfyn priodol.

* Mae hyn yn croesi tri chwmni trên gwahanol (Trenau Arriva Cymru, KeolisAmey Operations Ltd, Rheilffyrdd Trafnidiaeth Cymru Cyf)
* Mae’n croesi dau gontract gwasanaethau bws yn lle trenau gwahanol gan dri chyflenwr gwahanol (Arriva UK Trains, CMAC, Abellio / Transport UK
* Mae’r cais yn gofyn yn benodol “faint o deithiau?” sy’n ei gwneud yn llawer anoddach ei ateb gan fod un bws yn aml yn gwneud nifer o deithiau ar ei ddyletswydd

Mae’r wybodaeth uchod a’r ffyrdd amrywiol o gofnodi data (am y rhesymau a amlinellir uchod) yn ei wneud yn dasg enfawr.

Amcangyfrifir bod y gost o roi’r wybodaeth i chi yn uwch na’r swm y mae’n ofynnol yn ôl y gyfraith i ni ymateb iddo, sef mae’r gost o ddod o hyd i’r wybodaeth ofynnol a’i hadalw yn fwy na’r ‘lefel briodol’ fel y nodir yn Rheoliadau Rhyddid Gwybodaeth (Ffioedd a therfyn addas) 2004.

Yn achos Trafnidiaeth Cymru (TrC), y terfyn priodol yw £450 sydd wedi cael ei gyfrifo i gyfateb i gyfanswm o 18 awr o waith. **Os bydd unrhyw ran o’r cais yn fwy na’r terfyn ffioedd, yna mae Adran 12 yn berthnasol i’r cais cyfan.**

Yn unol â Deddf Rhyddid Gwybodaeth 2000, mae’r llythyr hwn yn gweithredu fel hysbysiad gwrthod.

**O dan Adran 16, y ddyletswydd i gynghori a chynorthwyo, pe baech yn ailgyflwyno eich cais –**

* Faint sydd wedi cael ei wario ar wasanaethau bws yn lle trenau am y cyfnod; neu
* Sawl bws sydd wedi cael ei ddefnyddio ar gyfer bysiau yn lle trenau am y cyfnod

Efallai y byddan ni mewn sefyllfa i helpu.

Mae cost ychwanegol yn dileu rhwymedigaeth TrC o dan y Ddeddf Rhyddid Gwybodaeth. Fodd bynnag, rydyn ni wedi darparu’r wybodaeth sy’n berthnasol i’ch cais, a gafodd ei hadalw cyn sylweddoli y byddai’r terfyn ffioedd yn cael ei ymestyn.

Mae'r wybodaeth hon wedi cael ei darparu y tu allan i Ddeddf Rhyddid Gwybodaeth. Hyderaf fod hyn o gymorth, ond nid yw’n effeithio ar ein hawl gyfreithiol i ddibynnu ar y rheoliadau ffioedd ar gyfer gweddill y cais.

|  |
| --- |
| Faint o ad-daliadau sydd wedi cael eu rhoi ar gyfer tocynnau **trên unffordd a dwyffordd** dros y cyfnod? |
|   | Unffordd | Dwyffordd  |
| 15-29 munud | 32,925 | 20,791 |
| 30-59 munud | 35,309 | 28,632 |
| 60-119 munud | 37,303 | 30,331 |
| 120+ munud | 27,893 | 20,789 |

|  |  |
| --- | --- |
| Faint o iawndal sydd wedi cael ei ad-dalu am **oedi** gyda gwasanaethau trên dros y cyfnod o bum mlynedd? | £2,290,237.93 |

Rydyn ni hefyd yn diweddaru hyn ar y wefan bob chwarter [Ad-dalu Oedi | TrC](https://eur03.safelinks.protection.outlook.com/?url=https://tfw.wales/help-and-contact/rail/delay-repay&data=05|02|Freedomofinformation@tfw.wales|787af768bde94f600f4708dbfcb33f87|87dcd024301948269956ba76b2a04ff4|0|0|638381619061649703|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=ShYBATAqjmmMOaHf823wqE0haR19tgLmbLPVUrZv2V8=&reserved=0).

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".